
CONSILIUL LOCAL AL MUNICIPIULUI


    S I G H I Ş O A R A

H O T Ă R Â R E A   NR. 87

         din 31 mai 2012

privind închirierea unor terenuri, preluarea sau modificarea unor contracte de închiriere

Consiliul Local al Municipiului Sighişoara;

        
Având în vedere expunerea de motive a Primarului municipiului cu propunerea de închiriere a unor terenuri,  preluarea sau modificarea unor contracte de închiriere;
Având în vedere propunerea Compartimentului Patrimoniu Unesco din cadrul Municipiului Sighişoara, cu referire la posibilitatea suplimentării cu două loturi de 2x1 m, a celor opt existente în Piaţa Muzeului, destinate comerţului stradal pe panouri tip simeză, în zona Turnului Fierarilor, la limita de est a spaţiului verde cuprins între Turnul cu Ceas şi Biserica Mănăstirii;

Având în vedere cererile unor persoane, adresate Municipiului Sighişoara, cu referire la închirierea unui teren, preluarea sau modificarea unor contracte de închiriere; 

Având în vedere că în urma închirierii terenurilor, preluării sau modificării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenurilor, preluarea sau modificarea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenurilor, preluarea sau modificarea unor contracte de închiriere, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1.  Se aprobă închirierea prin licitaţie publică cu strigare a loturilor de teren nr. 1 şi 2, identificate conform planului de situaţie anexa nr. 1 la prezenta, în suprafaţă de 2,00 mp. fiecare, situate în Municipiul Sighişoara, Piaţa Muzeului f. nr., în zona Turnului Fierarilor, la limita de est a spaţiului verde cuprins între Turnul cu Ceas şi Biserica Mănăstirii, în vederea expunerii şi comercializării tablourilor, picturilor, desenelor, ţesăturilor în sistem simeză.
Valoarea chiriei pentru începerea licitaţiei publice va fi de 10,00 lei/mp./lună, respectiv 20,00 lei/lot/lună, stabilită conform art. 1, lit. b) din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie semestrial.

Durata închirierii va fi de 1 (un) an, cu posibilităţi de prelungire.
Art.2. Se aprobă închirierea directă a suprafeţei de 20,00 mp. teren, situat în Municipiul Sighişoara, str. Mihai Viteazu, nr. 10, conform planului de situaţie anexa nr. 2 la prezenta, către S.C. Fiesta Serv S.R.L., în scopul amenajării unei terase sezoniere de alimentaţie publică, în faţa spaţiului comercial deţinut de către această societate comercială.

Chiria va fi de 6,00 lei/mp./lună, stabilită conform art. 3 lit. d) din anexa nr. 8 la Hotărârea Consiliului Local nr. 89/26.05.2011 şi va fi indexată cu indicele de inflaţie semestrial.

 Durata închirierii va fi de 4 (patru) luni, începând cu data de 01.06.2012, cu posibilităţi de prelungire.

Art.3. Se aprobă preluarea, începând cu data de 01.06.2012, a contractului de închiriere nr. 7/2009, având ca obiect terenul ocupat de scări de acces la apartamentul nr. 2, situat în Municipiul Sighişoara, str. Aleea Margaretelor, nr. 8, în suprafaţă  de 19,50 mp., de către S.C. Mixvas S.R.L., întrucât această societate a dobândit prin cumpărare apartamentul nr. 2 de la actualul chiriaş al terenului, S.C. Ecoforest S.R.L.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 7/2009 îşi menţin valabilitatea între Municipiul Sighişoara şi S.C. Mixvas S.R.L.
Art.4. Se aprobă modificarea Contractului de închiriere nr. 32/30.03.2012, încheiat cu S.C. Restauro Messerschmitt S.R.L., având ca obiect terenul situat în Municipiul Sighişoara, Piaţa Cetăţii, în scopul amenajării de terasă sezonieră de alimentaţie publică, în sensul suplimentării suprafeţei de teren închiriate de la 50,00 mp. la 57,00 mp., conform planului de situaţie anexa nr. 3 la prezenta.

Chiria va fi recalculată în mod corespunzător.

Restul clauzelor contractuale rămân neschimbate.
Modificarea contractului de închiriere nr. 32/30.03.2012, se va face prin act adiţional, începând cu data de 01.06.2012.
Art.5. Pe data adoptării prezentei prevederile art. 1  alin. 1 poz. 9 şi alin. 4 din Hotărârea Consiliului Local nr. 49/29.03.2012 privind aprobarea închirierii unor terenuri în vederea amenajării unor terase sezoniere de alimentaţie publică îşi încetează valabilitatea.
Art.6. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Arhitect şef ;

1 ex. Direcţia economică
11 ex.BC/FM

